rejauldu/bengali-wikipedia huggingface dataset:
জন গর্ডন ডিউজ (; জন্ম: ১১ অক্টোবর, ১৯২৬ - মৃত্যু: ১২ মে, ২০১৫) চেশায়ারের ল্যাচফোর্ডে জন্মগ্রহণকারী ইংরেজ আন্তর্জাতিক ক্রিকেটার ছিলেন। ১৯৪৮ থেকে ১৯৫০ সাল পর্যন্ত ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে কেমব্রিজ বিশ্ববিদ্যালয় ও কাউন্টি ক্রিকেটে মিডলসেক্সের প্রতিনিধিত্ব করেছেন জন ডিউজ।   খেলোয়াড়ী জীবন  ১৯৪৫ সালে লর্ডসে অস্ট্রেলিয়ার বিপক্ষে তৃতীয় ভিক্টরি টেস্টে ইংল্যান্ড দলের পক্ষে খেলেন। ঐ খেলায় অংশগ্রহণের মাধ্যমে তার প্রথম-শ্রেণীর ক্রিকেটে অভিষেক ঘটে। ১৯৪৮ সালে ডোনাল্ড ব্র্যাডম্যানের নেতৃত্বাধীন অপরাজেয় দলের বিপক্ষে তার পূর্ণাঙ্গ টেস্ট অভিষেক হয়। কিন্তু, রে লিন্ডওয়াল ও কিথ মিলারের উদ্বোধনী জুটির বোলিং আক্রমণে তাকে রান সংগ্রহ করতে বেশ বেগ পেতে হয়।  ১৯৫০ সালের গ্রীষ্মে ওয়েস্ট ইন্ডিজের বিপক্ষে দুই টেস্টের সিরিজে অংশগ্রহণ করেন। সনি রামাদিন ও আল্ফ ভ্যালেন্টাইনের স্পিন বোলিং মোকাবেলা করে ৬৭ রান তোলেন। ১৯৫০-৫১ মৌসুমে অস্ট্রেলিয়া সফরে খেলার জন্য মনোনীত হন ও দুই টেস্টে খেলেন। কিন্তু সবগুলো টেস্টের মাত্র তিন ইনিংসে দুই অঙ্কের ঘরে পৌঁছেন ও কেবলমাত্র একবার পঞ্চাশের কোটা অতিক্রম করতে সক্ষমতা দেখান। অস্ট্রেলিয়া সফর শেষে তিনি তেমন সফলতা পাননি।   ঘরোয়া ক্রিকেট  ১৯৪৯ মৌসুমে এসেক্সের বিপক্ষে হুবার্ট ডগার্টের সাথে ৪২৯ রানের নিরবচ্ছিন্ন জুটি গড়ে রেকর্ড গড়েন। ১৯৫০ মৌসুমে সফরকারী ওয়েস্ট ইন্ডিজের বিপক্ষে কেমব্রিজের পক্ষে ডেভিড শেফার্ডের সাথে প্রথম উইকেটে ৩৪৩ রানের জুটি গড়েন। ঐ মৌসুমে ডিউজের স্বর্ণালী মৌসুম ছিল। সমগ্র মৌসুমে ৫৯.৩১ গড়ে নয় সেঞ্চুরিসহ ২,৪৩২ রান তোলেন।   অবসর  খেলোয়াড়ী জীবন থেকে অবসর নেয়ার পর তিনি শিক্ষকতা পেশায় চলে যান। টনব্রিজ স্কুল ও রাগবি স্কুলের শিক্ষক ছিলেন। এরপর ১৯৫৮ থেকে ১৯৬৩ সাল পর্যন্ত সিডনির বার্কার কলেজে প্রধানশিক্ষকের দায়িত্ব পালন করেন। সেখান থেকে হাউজমাস্টার হিসেবে ইংল্যান্ডে ফিরে যান ও ডালউইচ কলেজ থেকে ১৯৮৭ সালে অবসর নেন। তার পুত্র অ্যান্থনি (জিম) ১৯৭৮ ও ১৯৭৯ সালে কেমব্রিজ বিশ্ববিদ্যালয়ের পক্ষে প্রথম-শ্রেণীর ক্রিকেটে অংশ নিয়েছেন।Anthony Dewes at Cricket Archive ১২ মে, ২০১৫ তারিখে ৮৮ বছর বয়সে তার দেহাবসান ঘটে।   তথ্যসূত্র    আরও দেখুন   কিথ মিলার  ইংল্যান্ড ক্রিকেট দল  মেরিলেবোন ক্রিকেট ক্লাব   বহিঃসংযোগ       বিষয়শ্রেণী:১৯২৬-এ জন্ম বিষয়শ্রেণী:২০১৫-এ মৃত্যু বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার বিষয়শ্রেণী:কেমব্রিজ বিশ্ববিদ্যালয়ের ক্রিকেটার বিষয়শ্রেণী:কম্বাইন্ড সার্ভিসেসের ক্রিকেটার বিষয়শ্রেণী:জেন্টলম্যানের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:মিডলসেক্সের ক্রিকেটার বিষয়শ্রেণী:অস্ট্রেলীয় প্রধানশিক্ষক বিষয়শ্রেণী:এইচ. ডি. জি. লেভেসন গাওয়ার একাদশের ক্রিকেটার বিষয়শ্রেণী:এল. ই. জি. অ্যামিস একাদশের ক্রিকেটার বিষয়শ্রেণী:২০শ শতাব্দীর ইংরেজ পুরুষ ক্রীড়াবিদ
আশিকা () ভারতের ওড়িশা রাজ্যের গঞ্জাম জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩০ মিটার (৯৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে আশিকা শহরের জনসংখ্যা হল ২০,৭১৮ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৭২%। পুরুষদের মধ্যে সাক্ষরতার হার ৭৮% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে আশিকা এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর
আবু আবদুল্লাহ মুহাম্মদ ইবনে সুলাইমান ইবনে আবু বকর আল-জাযুলি আস-সিমলালি আল হাসানি  (আরবি: ابو عبدالله محمد ابن سليمان ابن ابوبكر الجزولي السّملالي الحسني ;ইংরেজি: Abū 'Abdullah Muḥammad ibn Sulaymān ibn Abū Bakr al-Jazūli al-Simlālī al-Hasani)  (মৃত্যু : ১৪৬৫), যিনি প্রায়শ ইমাম আল জাজুলি বা শায়খ জাজুলি নামে পরিচিত ছিলেন । 'জাজুলাহ'-এর বারবার উপজাতির মরোক্কান সুফি নেতা ছিলেন তিনি ।  দালাইলুল খায়রাত নামে একটি অত্যন্ত জনপ্রিয় মুসলিম প্রার্থনার বই সংকলনের জন্য তিনি সবচেয়ে বেশি পরিচিত হন। এই বইটি সাধারণত সপ্তাহের প্রতিটি দিনের জন্য ৭ টি বিভাগে বিভক্ত করা হয় যাতে একেক দিন একেকটা ভাগ পড়া যায় । আল জাজুলি মারাক্কেশ-এর সাত জন প্রসিদ্ধ বুজুর্গ সুফিদের মধ্যে একজন ছিলেন। তিনি শহরের ভিতরে তার সমাধিতে সমাধিস্থ হন।  জীবনী ইমাম আল জাজুলি আটলান্টিক মহাসাগর এবং আটলাস পর্বতমালার মধ্যে অবস্থিত মরক্কোর ঐতিহাসিক সস অঞ্চলে বাস করতেন। তিনি স্থানীয়ভাবে পড়াশোনা করেন এবং তারপরে 'ফেজ'-এর মাদ্রাসা আস-সাফারিন-এ চলে যান যেখানে আজও তার ঘরটি দর্শকদের কাছে দর্শনীয় স্থান হিসেবে আছে ।  আরও দেখুন মুহাম্মদ বিন ঈসা, তার এক শিষ্যের পুত্র যিনি ইসাভিয়া তরিকা প্রতিষ্ঠা করেছিলেন ক্বারি মুহাম্মদ মুসলেহউদ্দিন সিদ্দিকি আহমদ আও মুসা  তথ্যসূত্র  2. Vincent J. Cornell, Realm of the Saint: Power and Authority in Moroccan Sufism (Austin, TX: University of Texas Press, 1998).  The second half of this book is dedicated to Muḥammad ibn Sulaymān al-Jazūlī and the history and doctrines of al-Ṭā'ifa al-Jazūliyya through the end of the sixteenth century.  It is the most extensive and up-to-date study of the Jazūliyya yet available in a Western language.  বহিঃসংযোগ  Mp3 Audio Recitation  of Dala’il al-Khayrat and PDF translation and transliteration.  Biography of Imam Sidi Mohammed b. Sulayman al-Jazouli  The Story of Dala’il al-Khayrat (written by Sheikh Nuh Ha Mim Keller)  বিষয়শ্রেণী:১৪৬৫-এ মৃত্যু বিষয়শ্রেণী:মরক্কোতে ইসলাম বিষয়শ্রেণী:মরক্কী সুফি লেখক বিষয়শ্রেণী:১৫শ শতাব্দীর বার্বার ব্যক্তি বিষয়শ্রেণী:১৫শ শতাব্দীর মরক্কী ব্যক্তি বিষয়শ্রেণী:বার্বার মুসলিম বিষয়শ্রেণী:১৫শ শতাব্দীর মুরিশ ব্যক্তি বিষয়শ্রেণী:সুন্নি সুফি
ঊষসী চক্রবর্তী একজন বাঙালী সিনেমা অভিনেত্রী। তিনি অঞ্জন দত্তের ছবি “ব্যোমকেশ বক্সী” অবলম্বনে নির্মিত সিনেমায় “সত্যবতী”র ভূমিকায় অভিনয় করেন। এই মুহূর্তে তিনি স্টার জলসার জনপ্ৰিয় ধারাবাহিক শ্রীময়ীতে খলনায়িকা জুন আন্টির চরিত্রে অভিনয় করছেন।   কর্মজীবন  ঊষসী চক্রবর্তী বিভিন্ন সিনেমা যেমন রঞ্জনা আমি আর আসবো না, বেডরুম ইত্যাদি সিনেমায় অভিনয় করেছেন। তিনি অঞ্জন দত্তের ছবি “ব্যোমকেশ বক্সী” অবলম্বনে নির্মিত সিনেমায় “সত্যবতী”র ভূমিকায় অভিনয় করেন। তিনি ভারতের কমিউনিস্ট পার্টির নেতা শ্যামল চক্রবর্তীর কন্যা। ২০০১ সালের জুনে, একটি সাক্ষাতকারে তার বাবা রাজনৈতিক পরিচয়ে পরিচিত হন, যা সিনেমা শিল্পে তার অসুবিধা সৃষ্টি করে। ২০১১ সালে পশ্চিম বঙ্গ লোকসভা নির্বাচনে তিনি ভারতের কমিউনিস্ট পার্টির হয়ে নির্বাচনী প্রচারণায় অংশ নেন।   সিনেমা   মিসেস সেন (২০১৩)  রঞ্জনা আমি আর আসবো না (২০১১)  আবার ব্যোমকেশ (২০১১)  বেডরুম (২০১২)  জীবন রঙ বেরঙ (২০১২)  কাঙাল মালসাট (২০১৩)  ব্যোমকেশ ফিরে এল (২০১৪)  ব্যোমকেশ বক্সী (২০১৫)  ব্যোমকেশ ও অগ্নিবাণ (২০১৭)  শাহজাহান রিজেন্সি (২০১৮)  মুখোমুখি (২০১৮)  কুসুমিতার গপ্পো (২০১৯)   আরও দেখুন   কৌশিকী চক্রবর্তী  মিমি চক্রবর্তী   তথ্যসূত্র    বহিঃসংযোগ     বিষয়শ্রেণী:জন্মের সাল অজানা বিষয়শ্রেণী:জীবিত ব্যক্তি বিষয়শ্রেণী:বাঙালি অভিনেত্রী বিষয়শ্রেণী:কলকাতার অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় অভিনয়শিল্পী-রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:২১শ শতাব্দীর ভারতীয় রাজনীতিবিদ বিষয়শ্রেণী:পশ্চিমবঙ্গের রাজনীতিতে নারী
thumb|দারজাব জেলার মানুষ  দারজাব জেলা আফগানিস্তানের জওজান প্রদেশের দক্ষিণ-পশ্চিম অঞ্চলে অবস্থিত একটি জেলা। ভৌগোলিক অবস্থান অনুযায়ী জেলাটির উত্তর-পূর্বে সেবারঘান জেলা, পশ্চিমে সর-ই পোল প্রদেশ এবং দক্ষিণ ও পশ্চিমে ফারিয়াব প্রদেশের সীমানা ঘিরে রেখেছে। ২০১২ সালের আদশুমারীর হিসাব অনুযায়ী জেলাটির জনসংখ্যা ছিল প্রায় ৫২,৮০০ জন এর মত।  জেলাটির কেন্দ্রীয় শহরের নাম হচ্ছে দারজাব।   তথ্যসূত্র  বহিঃসংযোগ  Map of Settlements  বিষয়শ্রেণী:জওজান প্রদেশের জেলা
অধ্যাপক এম ওসমান গণি (জন্ম: ১ মার্চ ১৯১২ - মৃত্যু: ২১ জুলাই ১৯৮৯) ছিলেন একজন বাংলাদেশি শিক্ষাবিদ এবং বিজ্ঞানী। ১৯৬১ সালে তিনি পূর্ব পাকিস্তান কৃষি বিশ্ববিদ্যালয়ের (বর্তমান বাংলাদেশ কৃষি বিশ্ববিদ্যালয়) প্রথম উপাচার্য হিসেবে নিয়োগ পান। এছাড়া তিনি ঢাকা বিশ্ববিদ্যালয়ের একাদশ উপাচার্য হিসেবে ২০ ফেব্রুয়ারি, ১৯৬৩ তারিখ থেকে ১ ডিসেম্বর, ১৯৬৯ তারিখ পর্যন্ত দায়িত্ব পালন করেন।   জন্ম ও শিক্ষাজীবন  ওসমান গণি কিশোরগঞ্জ জেলার করিমগঞ্জ উপজেলার গুজাদিয়া ইউনিয়নের বৈরাটিয়াপাড়া গ্রামে ১৯১২ সালের ১ মার্চ জন্মগ্রহণ করেন। তার পিতার নাম হাজী মোঃ দরবার আলী এবং মাতার নাম মকবুলা বেগম। শৈশবে গ্রামের বিদ্যালয়ে প্রাথমিক ও মাধ্যমিক শিক্ষা সম্পন্ন করে তিনি ঢাকা বিশ্ববিদ্যালয়ের প্রাণ রসায়ন বিভাগে ভর্তি হন। ১৯৩৫ সালে প্রথম ভারতীয় মুসলমান হিসেবে উক্ত বিভাগ থেকে প্রথম শ্রেণীতে এমএসসি ডিগ্রী অর্জন করেন। ১৯৩৮ সালে কৃষি রসায়ন বিষয়ে লন্ডন বিশ্ববিদ্যালয় থেকে পিএইচডি ডিগ্রী লাভ করেন।   কর্মজীবন  গণি ১৯৪০ সালে মৃত্তিকা বিজ্ঞান বিভাগের লেকচারার হিসেবে ঢাকা বিশ্ববিদ্যালয়ে যোগদান করেন। ১৯৪৫ - ১৯৪৯ সালে তিনি বাংলার সরকারি কৃষি রসায়নবিদ এবং পরে পূর্ব পাকিস্তান সরকার কৃষি বিভাগে কর্মরত ছিলেন। ১৯৪৯ সালে তিনি পুনরায় ঢাকা বিশ্ববিদ্যালয়ে ফিরে যান এবং মৃত্তিকা বিভাগের অধ্যাপক ও প্রধান পদে অধিষ্ঠিত হন এবং পরে ভূ-বিজ্ঞান বিভাগেরও প্রধান হন।  ১৯৬১-১৯৬৩ পর্যন্ত পাকিস্তান কৃষি বিশ্ববিদ্যালয়ের (বাংলাদেশের প্রথম কৃষি বিশ্ববিদ্যালয় ) প্রথম ভাইস চ্যান্সেলর হিসেবে কাজ করেন। ১৯৬৩ -১৯৭০ সালে তিনি ঢাকা বিশ্ববিদ্যালয়ের উপাচার্য হিসেবে দায়িত্ব পালন করেন।  গনি ১৯৫৪ সালে পাকিস্তান একাডেমি অব সায়েন্সেসের একজন সহকারী নির্বাচিত হন এবং ১৯৭৬ সালে বাংলাদেশ একাডেমি অব সায়েন্সেসের সভাপতি নির্বাচিত হন । ১৯৭৯ সালে স্বতন্ত্র পদে বাংলাদেশ জাতীয় সংসদের সদস্য নির্বাচিত হন।    মৃত্যু  ওসমান গণি ১৯৮৯ সালের ২১ জুলাই ঢাকায় মৃত্যুবরণ করেন।   সম্মাননা  গণি শিক্ষা ও মৃত্তিকা বিজ্ঞান গবেষণায় অবদান রাখায় পাকিস্তান সরকার ১৯৫৯ সালে ‘সিতারা-ই-কায়েদ-ই-আজম’, ১৯৬৪ সালে ‘সিতারা-ই-পাকিস্তান’ খেতাব দেয়। এছাড়া ১৯৬৭ সালে আমেরিকার নর্দার্ন কলোরাডো বিশ্ববিদ্যালয় তাকে সম্মানসূচক ডি.এসসি ডিগ্রি প্রদান করে। তাছাড়াও তার সম্মানার্থে গুরুদয়াল কলেজের একটি ছাত্রাবাসের নাম রাখা হয়েছে "ড. এম ওসমান গণি ছাত্রাবাস"।   তথ্যসূত্র    বহিঃসংযোগ     বিষয়শ্রেণী:১৯১২-এ জন্ম বিষয়শ্রেণী:১৯৮৯-এ মৃত্যু বিষয়শ্রেণী:ঢাকা বিশ্ববিদ্যালয়ের উপাচার্য বিষয়শ্রেণী:বাংলাদেশ কৃষি বিশ্ববিদ্যালয়ের উপাচার্য বিষয়শ্রেণী:বাংলাদেশী শিক্ষাবিদ বিষয়শ্রেণী:ঢাকা বিশ্ববিদ্যালয়ের শিক্ষক বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:বাংলাদেশী শিক্ষায়তনিক বিষয়শ্রেণী:বাংলাদেশ বিজ্ঞান একাডেমির ফেলো বিষয়শ্রেণী:১৯১০-এর দশকে জন্ম বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কিশোরগঞ্জ জেলার ব্যক্তি বিষয়শ্রেণী:২০শ শতাব্দীর বাঙালি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  ~ যুদ্ধমন্ত্রী আলাপ ০৪:৩০, ৮ মে ২০২০ (ইউটিসি) শামীম আহসান   – (অপসারণের প্রস্তাবনা দেখুনলগ দেখুন) () উল্লেখযোগ্যতার মানদণ্ডে উত্তীর্ণ নয়। সম্ভাব্য অর্থের বিনিময়ে প্রণীত নিবন্ধ। মূল তথ্যসূত্রটি অনিরপেক্ষ, তা মূলত নিবন্ধ যার তার নিজেরই লেখা প্রতিবেদন। — তানভির • ১৭:৪৯, ২ মে ২০২০ (ইউটিসি)  জনি (আলাপ) ১৭:৫৪, ২ মে ২০২০ (ইউটিসি)   ,  ভাই, নিবন্ধ প্রণেতাকে ইতোমধ্যে অর্থের বিনিময়ে সম্পাদনাকারী হিসেবে চিহ্নিত করে তাকে বাধাদান করা হয়েছে। কিন্তু, আপনাদের আরেকটি বিষয় বলে রাখি, উপরোক্ত নিবন্ধটির ইংরেজি ও সিম্পল উইকিপিডিয়ার সংস্করণ :user:Hasive দ্বারা রচিত। তাকেও পূর্বে অর্থের বিনিময়ে সম্পাদনার কারণে বাধাদান করা হয়েছিল। তাই উপরোক্ত নিবন্ধ প্রণেতার তৈরি বাকি নিবন্ধসমূহ পর্যালোচনা করার অনুরোধ রইলো। সেই সাথে উক্ত ব্যক্তিদ্বয় একই কিনা তা ব্যবহারকারী পরীক্ষক দ্বারা যাচাইয়েরও অনুরোধ।  — রিয়াজ (আলাপ) ১৮:০৩, ২ মে ২০২০ (ইউটিসি)   ,   ভাই যে ব্যবহারকারীর কথা বলেছেন, তার সম্পর্কে আমার কোনো ধারণা নেই। কিন্তু উল্লেখ্য নিবন্ধকারকের নিবন্ধগুলি মোটেও কোনো সাধারণ রচনাশৈলীর মতো নয়, ওগুলো সম্পর্কেও আমি সন্দিহান।এফ আর শুভ (আলাপ) ১৫:০৭, ৪ মে ২০২০ (ইউটিসি)    ~ নাহিয়ান আলাপ ১৬:১২, ৬ মে ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
ডেভিড মাইকেল বাউতিস্তা জুনিয়র (জন্ম ১৮ জানুয়ারি ১৯৬৯) একজন আমেরিকান অভিনেতা, অবসরপ্রাপ্ত পেশাদার কুস্তিগির, মিশ্র মার্শাল শিল্পী এবং বডিবিল্ডার।  ১৯৯৯ সালে তিনি রেসলিং জীবন শুরু করেন এবং ওয়ার্ল্ড রেসলিং ফেডারেশন এ চুক্তিবদ্ধ হয়। ২০০২ থেকে ২০১০ সাল পর্যন্ত তিনি রিংয়ের নাম বাতিস্তা নামে জনপ্রিয়তা অর্জন করেন। কুস্তি জীবনে চারবার ওয়ার্ল্ড হেভিওয়েট চ্যাম্পিয়নশিপ, দুইবার ডাব্লিউডাব্লিউই চ্যাম্পিয়নশিপ জিতেছেন। তিনি ওয়ার্ল্ড হেভিওয়েট চ্যাম্পিয়নশিপের উপর সবচেয়ে বেশিদিন (২৮২) রাজত্ব করেছেন। তিনি ২০০৫ এর রয়্যাল রাম্বল জিতেন রেসলম্যানিয়া ২১ এর মেইন ইভেন্ট করেন। যেটি ডাব্লিউডাব্লিউই এর ইতিহাসে সেরা পাঁচ আয় করা প্রতি-দর্শনে-পরিশোধ অনুষ্ঠান ছিল। তিনি ২০১৩ সালে ডাব্লিউডাব্লিউই তে পুনরায় চুক্তি করেন এবং ২০১৪ রয়্যাল রাম্বাল জিতেন ও রেসলম্যানিয়া ৩০ এর মেইন ইভেন্ট করেন। অক্টোবর ২০১৮ তে তিনি ডাব্লিউডাব্লিউইতে ফিরে আসেন এবং রেসলম্যানিয়া ৩৫ এ ট্রিপল এইচ এর সাথে ম্যাচ খেলেন। সেটিতে তিনি হেরে কুস্তি থেকে অবসর নেয়।  ২০০৬ সাল থেকে তিনি তার অভিনয় জীবন শুরু করেন। তিনি মার্ভেল সিনেম্যাটিক ইউনিভার্সে ড্র্যাক্স দ্য ডেস্ট্রয়ার চরিত্রে অভিনয়ের জন্য পরিচিত। এছাড়াও অভিনয় করেছেন দ্য ম্যান উইথ দ্য আয়রন ফিস্ট (২০১২), রিডিক (২০১৩), জেমস বন্ডের চলচ্চিত্র স্পেক্টার (২০১৫), ব্ল্যাড রানার ২০৪৯ (২০১৭), মাই স্পাই (২০২০), আর্মি অফ দ্য ডেড (২০২০), ডিউন এবং এর সিকুয়েল (২০২৪), গ্লাস অনিয়ন: এ নাইভস আউট মিস্ট্রি (২০২২) চলচ্চিত্রগুলোতে।  আগস্ট ২০১২ সালে তিনি ক্লাসিক এন্টারটেইনমেন্ট & স্পোর্টস এ চুক্তিবদ্ধ হন মিশ্র মার্শাল শিল্প লড়াই এর জন্য। অক্টোবর ৬, ২০১২ সালে সে তার মিশ্র মার্শাল শিল্পে অভিষেক ম্যাচে ভিন্স লুসেরো কে "টেকনিক্যাল নকআউট" এর মাধ্যমে হারান।   তথ্যসূত্র   বহিঃসংযোগ     Online World of Wrestling    বিষয়শ্রেণী:জীবিত ব্যক্তি বিষয়শ্রেণী:ডাব্লিউডাব্লিউএফ/ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:১৯৬৯-এ জন্ম বিষয়শ্রেণী:মার্কিন পুরুষ মিশ্র মার্শাল শিল্পী বিষয়শ্রেণী:গ্রিক বংশোদ্ভূত মার্কিন ব্যক্তি বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন ভিডিও গেম অভিনেতা বিষয়শ্রেণী:মার্কিন পুরুষ পেশাদার কুস্তিগির বিষয়শ্রেণী:২১শ শতাব্দীর পেশাদার কুস্তিগির বিষয়শ্রেণী:রয়্যাল রাম্বল বিজয়ী বিষয়শ্রেণী:ডাব্লিউডাব্লিউই ওয়ার্ল্ড হেভিওয়েট চ্যাম্পিয়ন বিষয়শ্রেণী:ডাব্লিউডাব্লিউই ওয়ার্ল্ড ট্যাগ টিম চ্যাম্পিয়ন বিষয়শ্রেণী:২১শ শতাব্দীর মার্কিন পেশাদার কুস্তিগির বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
কদমকুড়ি () ভারতের কেরালা রাজ্যের এর্নাকুলাম জেলার একটি শহর।   জনসংখ্যার উপাত্ত  ভারতের ২০০১ সালের আদম শুমারি অনুসারে কদমকুড়ি শহরের জনসংখ্যা হল ১৫,৮২৩ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৮৪%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮২%। সারা ভারতের সাক্ষরতার হার ৫৯.৫%, তার চাইতে কদমকুড়ি এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:কেরলের শহর ও নগর
আধুনিক ইসলামিক সোনার দিনার (কখনও কখনও ইসলামিক দিনার বা সোনার দিনার নামেও উল্লেখ করা হয়) হল একটি প্রক্ষিপ্ত বুলিয়ন স্বর্ণমুদ্রা, যা এখন পর্যন্ত কোনো জাতীয় রাষ্ট্র কর্তৃক সরকারি মুদ্রা হিসেবে জারি করা হয়নি। তবে খিলাফতের সময়েকালে ও মুসলিম শাসনামলে এই দিনার বা দিরহাম দিয়ে লেনদেন করা হতো। এর লক্ষ্য হল ঐতিহাসিক সোনার দিনারকে পুনরুজ্জীবিত করা যা প্রাথমিক ইসলামের একটি প্রধান মুদ্রা ছিল।  দিনার বা স্বর্ণমুদ্রার দাম প্রায় উঠানামা করে। দেশের স্বর্ণের সাথে সাথে এটির দামও কমে-বাড়ে। তবে স্বর্ণমুদ্রা বা দিনারের মান সর্বদা একই।  ১ দিনার = ৪.২৫ গ্রাম স্বর্ণ।  এখন আমাদের এই স্বর্ণের দাম নির্ণয় করেই এর মূল্য বের করতে হবে। বাংলাদেশের স্বর্ণের দাম বাসুস কর্তৃক নির্ণয় করা হয়।  আরো দেখুন স্বর্ণ দিনার   তথ্যসূত্র   বিষয়শ্রেণী:দিনার বিষয়শ্রেণী:ইসলামি সংস্কৃতি বিষয়শ্রেণী:স্বর্ণমুদ্রা বিষয়শ্রেণী:ইসলামি ব্যাংকিং বিষয়শ্রেণী:স্বর্ণমান
উমানন্দ দ্বীপ (অসমীয়া উমা, শিবের স্ত্রী, হিন্দু দেবী পার্বতীর অন্য নাম; এবং আনন্দ, থেকে উদ্ভূত) হচ্ছে ব্রহ্মপুত্র নদের বুকে সবথেকে ছোট নদীদ্বীপ। যা  ভারতের উত্তরপূর্বব্রতী একটি রাজ্য আসামের  গুয়াহাটিতে অবস্থিত। ব্রিটিশরা এই দ্বীপটিকে এর আকৃতির জন্য ময়ূর দ্বীপ নামে নামকরণ করে।   পৌরাণিক কাহিনী  হিন্দু শাস্ত্র মতে, শিব তার স্ত্রী পার্বতীর সুখ স্বাচ্ছন্দের জন্য এই দ্বীপ সৃষ্টি করেন। জনপ্রচলিত বিশ্বাস মতে শিব এখানে ভয়ানন্দ রূপে বিরাজমান। কালিকা পুরাণের এক আখ্যান মতে, সতীর মৃত্যুর পর শিব ঘোর তপস্যায় নিমগ্ন ছিলেন। তপস্যা ভেঙ্গে দেওয়ায় ক্রোধিত শিব তার ত্রিনয়নের দ্বারা কামদেবকে উমানন্দের এই স্থানে ভস্ম করেন। এজন্য এর অন্য নাম হচ্ছে ভস্মাঞ্চল (বাংলা/অসমীয়া: ভস্ম, "ছাই"; এবং অচল, "পাহাড়"; আক্ষরিক অর্থে, "ছাইয়ের পাহাড়")।   ইতিহাস  ঐতিহাসিক মতে, ১৬৯৪ সালে, আহোম রাজা চুপাৎফা তার মন্ত্রী গড়গঞা সন্দিকৈ ফুকনকে উমানন্দ মন্দির নামে একটি হিন্দু মন্দির নির্মাণের আদেশ দেন। ১৮৯৭ সালে সংগঠিত একটি ভূমিকম্প এই মন্দিরের ব্যাপক ক্ষতি সাধন করে। তবে পরবর্তীতে একজন স্থানীয় ব্যবসায়ী এর পুনঃনির্মাণ করেন। এই মন্দিরে হিন্দু বৈষ্ণব এবং শৈবধর্মের উভয় শৈলীর মিশ্রণ এবং স্পষ্ট নিদর্শন দেখতে পাওয়া যায়। এখানে গণেশ, শিব, পার্বতী, বিষ্ণু এবং অন্যান্য দেব-দেবীর অসমীয়া শৈলীর মূর্তি রয়েছে। পুনঃনিৰ্মাণ এবং মেরামতের সময়ে এই মন্দিরে কিছু বৈষ্ণবী লিপি ক্ষোদিত করা হয়েছে। উমানন্দ দ্বীপে ছড়িয়ে থাকা বিভিন্ন পাথরেও ভাস্কর্যের নমুনা দেখিতে পাওয়া যায়।    উৎসব   উমানন্দে মহাশিবরাত্রি ঘটাকরে পালন করা হয়। শিবরাত্রির জন্য উমানন্দ এবং ব্রহ্মপুত্রের তীরে মেলা বসে। এই মন্দিরে সোমবারকে সবচেয়ে পবিত্র দিন হিসেবে গণ্য করা হয়। এবং প্ৰতি অমাবস্যাতে  উমানন্দে দূর দূরান্ত থেকে ভক্তদের সমাগম ঘটে।   জীববৈচিত্র্য  উমানন্দ দ্বীপ হচ্ছে বিপন্ন প্রজাতির সোনালী বানরের আবাসভূমি।  তথ্যসূত্র   বিষয়শ্রেণী:গুয়াহাটি বিষয়শ্রেণী:আসাম বিষয়শ্রেণী:ভারতের হিন্দু তীর্থস্থান বিষয়শ্রেণী:আসামের পর্যটন বিষয়শ্রেণী:ভারতের দ্বীপ
ভিব্রিও কলেরি হল গ্রাম-নেগেটিভ ফ্যাকাল্টেটিভ অ্যানেরোব এবং কমা-আকৃতির ব্যাকটেরিয়ার একটি প্রজাতি। ব্যাকটেরিয়াগুলি স্বাভাবিকভাবেই লোনা বা নোনা জলে বাস করে যেখানে তারা কাঁকড়া, চিংড়ি এবং অন্যান্য শেলফিশের কাইটিনযুক্ত খোসার সাথে সহজেই নিজেদেরকে সংযুক্ত করে। ভি. কলেরি এর কিছু স্ট্রেন কলেরা মানুষের জন্য প্যাথোজেনিক এবং একটি মারাত্মক রোগের কারণ হয়। কলেরা যা অল্প রান্না করা বা কাঁচা সামুদ্রিক প্রাণীর প্রজাতির ব্যবহার থেকে উদ্ভূত হতে পারে।  ভি. কলেরিকে ১৮৪৯ সালে প্রথম ফেলিক্স-আর্কিমিড পাউচেট দ্বারা বর্ণনা করা হয়েছিল এক ধরনের প্রোটোজোয়া হিসাবে।  ফিলিপ্পো পাচিনি সঠিকভাবে এটিকে ব্যাকটেরিয়া হিসেবে চিহ্নিত করেছেন এবং তার থেকেই বৈজ্ঞানিক নাম গৃহীত হয়েছে। ১৮৮৪ সালে রবার্ট কখ কলেরার কারণ হিসেবে ব্যাকটেরিয়া আবিষ্কার করেন।  ব্যাকটেরিয়াটির একটি মেরুতে একটি ফ্ল্যাজেলাম এবং এর কোষের পৃষ্ঠ জুড়ে একাধিক পিলি রয়েছে। এটি শ্বাসযন্ত্র এবং গাঁজনীয় বিপাকের মধ্য দিয়ে যায় ০১NCBI: Vibrio cholerae O1 (serogroup) এবং ০১৩৯NCBI: Vibrio cholerae O139 (serogroup) নামে দুটি সেরোগ্রুপ কলেরা প্রাদুর্ভাবের জন্য দায়ী।সংক্রমণ মূলত দূষিত পানি পানের মাধ্যমে হয়, তাই স্যানিটেশন এবং স্বাস্থ্যবিধির সাথে যুক্ত।  খাওয়ার সময়, এটি অন্ত্রের শ্লেষ্মায় আক্রমণ করে যা খাওয়ার কয়েক ঘন্টা থেকে ২-৩ দিনের মধ্যে একটি হোস্টে ডায়রিয়া এবং বমি হতে পারে।  ওরাল রিহাইড্রেশন সলিউশন এবং অ্যান্টিবায়োটিক যেমন ফ্লুরোকুইনোলোনস এবং টেট্রাসাইক্লিনগুলি সাধারণ চিকিৎসা পদ্ধতি।  ভি. কলেরির দুটি বৃত্তাকার ডিএনএ রয়েছে।  একটি ডিএনএ কলেরা টক্সিন (সিটি), একটি প্রোটিন উৎপন্ন করে যা প্রচুর পানিযুক্ত ডায়রিয়া ("ভাত-জলের মল" নামে পরিচিত) সৃষ্টি করে। কিন্তু ডিএনএ টক্সিনের জন্য সরাসরি কোড করে না কারণ কলেরা টক্সিনের জিনগুলি সিটিএক্সফি (সিটিএক্স φ), একটি নাতিশীতোষ্ণ ব্যাকটেরিওফেজ (ভাইরাস) দ্বারা বহন করা হয়। ব্যাকটেরিয়ার ডিএনএ-তে ঢোকানো হলে ভাইরাস শুধুমাত্র টক্সিন উৎপন্ন করে।  তথ্যসূত্র  বহিঃসংযোগ  বিষয়শ্রেণী:গ্রাম-নেগেটিভ ব্যাকটেরিয়া
কালাইয়া বাংলাদেশের পটুয়াখালী জেলার অন্তর্গত বাউফল উপজেলার একটি ইউনিয়ন।   আয়তন  কালাইয়া ইউনিয়নের আয়তন ১৪,৪২০ একর।   প্রশাসনিক কাঠামো  কালাইয়া ইউনিয়ন বাউফল উপজেলার আওতাধীন ১০নং ইউনিয়ন পরিষদ। এ ইউনিয়নের প্রশাসনিক কার্যক্রম বাউফল থানার আওতাধীন। এটি জাতীয় সংসদের ১১২নং নির্বাচনী এলাকা পটুয়াখালী-২ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী কালাইয়া ইউনিয়নের মোট জনসংখ্যা ২৫,১২৩ জন। এর মধ্যে পুরুষ ১২,২৪৭ জন এবং মহিলা ১২,৮৭৬ জন। মোট পরিবার ৫,৫২৮টি।   শিক্ষা  ২০১১ সালের আদমশুমারি অনুযায়ী কালাইয়া ইউনিয়নের সাক্ষরতার হার ৫১.৯%।   আরও দেখুন   বাউফল উপজেলা  বাউফল থানা  পটুয়াখালী জেলা   তথ্যসূত্র    বহিঃসংযোগ   বিষয়শ্রেণী:বাউফল উপজেলার ইউনিয়ন
থাম্ব|১৯৯৯ সালে ৫০তম বার্ষিকীতে ভারতীয় পরিবার পরিকল্পনা সমিতির ডাকটিকেট ভারতীয় পরিবার পরিকল্পনা সমিতি (এফপিএ ভার‍ত) ভারতের একটি নিবন্ধিত দাতব্য সংস্থা। ১৯৪৯ সালে ধন্বন্তী রামা রাউ এবং আভাবাই বোমানজি ওয়াদিয়া কর্তৃক প্রতিষ্ঠিত, সংস্থাটির সারা দেশে ৪০টি স্থানীয় শাখা রয়েছে যা যৌন স্বাস্থ্য এবং পরিবার পরিকল্পনা প্রচার করে। এটি আন্তর্জাতিক পরিকল্পিত পিতৃ-মাতৃ ফেডারেশনের জাতীয় অনুমোদিত সংস্থা। অন্যান্য বিষয়গুলির মধ্যে সংস্থাটি প্রজনন পছন্দ, আইনী ও নিরাপদ গর্ভপাত, যৌন সংক্রামিত রোগ সম্পর্কে শিক্ষা এবং যৌন ও প্রজনন স্বাস্থ্যের প্রচার করে। এফপিএ ভারত তাদের অধীনে ৩৯টি স্থায়ী ক্লিনিক রয়েছে। বর্তমান জাতীয় সভাপতি ডা. রথনমালা এম দেশাই। এফপিএ ভারত হল ভারতের ১৮টি রাজ্যে যৌন ও প্রজনন স্বাস্থ্যের উপর দৃষ্টি নিবদ্ধ করে প্রয়োজনীয় স্বাস্থ্য পরিষেবা প্রদানকারী একটি সামাজিক প্রভাব সংস্থা।   স্থানীয় শাখা  এফপিএ ভারতের স্থানীয় শাখাগুলি হল: আগ্রা শাখা, আহমেদাবাদ শাখা, ব্যাঙ্গালোর শাখা, বেলগাঁও শাখা, বেল্লারি শাখা, ভোপাল শাখা, ভুবনেশ্বর শাখা, বিদার শাখা, বিজাপুর শাখা, চেন্নাই শাখা, ধারওয়াড় শাখা, ডিন্ডিগুল শাখা, গোমিয়া শাখা, গোয়ালিয়র শাখা, হায়দ্রাবাদ শাখা, ইন্দোর শাখা, জবলপুর শাখা, জয়পুর শাখা, কালচিনি শাখা, কলকাতা শাখা, লখনউ শাখা, মাদুরাই শাখা, মোহালি শাখা, মুম্বাই শাখা, মহীশূর শাখা, নাগাল্যান্ড শাখা, নতুন দিল্লি শাখা, নীলগিরিস শাখা, উত্তর কানারা শাখা। পঞ্চকুলা শাখা, পাটনা শাখা, পুনে শাখা, রায়চুর শাখা, রাজকোট শাখা, শিমোগা শাখা, সিংভূম শাখা, সোলাপুর শাখা, দক্ষিণ কানারা শাখা, শ্রীনগর শাখা, ত্রিভান্দ্রম শাখা এবং যমুনানগর শাখা।   তথ্যসূত্র   বিষয়শ্রেণী:ভারতের পরিবার বিষয়শ্রেণী:১৯৪৯-এ ভারতে প্রতিষ্ঠিত বিষয়শ্রেণী:ভারতে জন্মনিয়ন্ত্রণ বিষয়শ্রেণী:১৯৪৯-এ প্রতিষ্ঠিত সংগঠন
দৈনিক জনবাণী বাংলাদেশ থেকে বাংলা ভাষায় প্রকাশিত একটি দৈনিক সংবাদপত্র। ১৯৯১ সালের ১৯ জানুয়ারি এটি প্রথম প্রকাশিত হয়। ২০২৩ অনুযায়ী এর প্রচারসংখ্যা প্রায় ১ লক্ষ ৪১ হাজার।    পত্রিকার বিবরণ    প্রথমে জনবাণী ব্রডশিট আকারে মুদ্রিত হয়। এতে বাদামি নিউজপ্রিন্ট কাগজ ব্যবহার করা হয়। কলাম সংখ্যা ৮। পত্রিকাটি চার রঙে মুদ্রিত। নিয়মিত সংখ্যা ৮ পৃষ্ঠা।     সংবাদ কাভারেজ    দৈনিক জনবাণী জাতীয় ও আন্তর্জাতিক খবরের পাশাপাশি স্থানীয় সংবাদ, রাজনীতি, অর্থনীতি, শিক্ষা, স্বাস্থ্য, খেলাধুলা, সংস্কৃতি নিয়ে সংবাদ প্রকাশ করে থাকে।  দৈনিক জনবাণীর নিয়মিত আয়োজনের মধ্যে থাকে— খবর, খবরের বাকি অংশ, বিশ্ব বাণী, সম্পাদকীয়, উপ-সম্পাদকীয়, বাংলার বাণী, বিনোদন বাণী, খেলার বাণী।    ফিচার পাতা:    শনিবার — সাহিত্য বাণী    রবিবার — তথ্য ও প্রযুক্তি    সোমবার — স্বাস্থ্য বাণী    মঙ্গলবার — ভ্রমণ    বুধবার — লাইফস্টাইল    বৃহস্পতিবার — রেসিপি    শুক্রবার — ধর্ম     উল্লেখযোগ্য ঘটনা   ২০২৪ সালের ২৫ ডিসেম্বর রাজধানীর বাংলামোটরে দুর্নীতির সংবাদ প্রকাশ করায় দৈনিক জনবাণী পত্রিকার সম্পাদকসহ সাংবাদিকদের উপর হামলার ঘটনা ঘটে।    এ ঘটনার প্রতিবাদে সারাদেশে মানববন্ধন অনুষ্ঠিত হয়।  ডিপিডিসি এর এক প্রকৌশলীর বিরুদ্ধে সংবাদ প্রকাশের জেরে জনবাণীর বিশেষ প্রতিনিধির উপর হামলার ঘটনা ঘটে।    পাহাড় কাটার বিষয়ে রিপোর্ট করায় চট্টগ্রামের চন্দনাইশ প্রতিনিধিকে পিটিয়ে তিনতলা ভবন থেকে ফেলে হত্যার চেষ্টা করা হয়।   সূত্র            জনবাণী   জনবাণী   জনবাণী   জনবাণী   জনবাণী   জনবাণী   জনবাণী   জনবাণী
180px|right অতুলপ্রসাদ সেন (২০শে অক্টোবর, ১৮৭১- ২৬শে আগস্ট, ১৯৩৪) ছিলেন একজন বিশিষ্ট বাঙালি গীতিকার, সুরকার ও গায়ক। তিনি একজন বিশিষ্ট সংগীতবিদও ছিলেন। তাঁর রচিত গানগুলির মূল উপজীব্য বিষয় ছিল দেশপ্রেম, ভক্তি ও প্রেম। তাঁর জীবনের দুঃখ ও যন্ত্রণাগুলি তাঁর গানের ভাষায় বাঙ্ময় মূর্তি ধারণ করেছিল; "বেদনা অতুলপ্রসাদের গানের প্রধান অবলম্বন"।  অতুলপ্রসাদ সেনের পারিবারিক ভিট দক্ষিণ বিক্রমপুরের মাগর-ফরিদপুর গ্রামে। তিনি ঢাকায় তাঁর মাতুলালয়ে জন্মগ্রহণ করেন। অতি অল্পবয়সেই অতুলপ্রসাদ পিতৃহারা হন। এরপর তাঁর দাদামশায় কালীনারায়ণ গুপ্ত তাঁকে প্রতিপালন করেন। দাদামশায়ের নিকটই সংগীত ও ভক্তিমূলক গানে তাঁর হাতেখড়ি। ১৮৯০ সালে প্রবেশিকা পরীক্ষায় উত্তীর্ণ হয়ে তিনি কলকাতার প্রেসিডেন্সি কলেজে (অধুনা প্রেসিডেন্সি বিশ্ববিদ্যালয়) ভর্তি হন। পরে লন্ডনে গিয়ে আইন শিক্ষা করেন। আইন পরীক্ষায় সফলভাবে উত্তীর্ণ হয়ে ১৮৯৪ সালে তিনি বাংলায় ফিরে আসেন এবং রংপুর ও কলকাতায় অনুশীলন শুরু করেন। পরবর্তীকালে তিনি লখনউ চলে যান এবং সেখানে অবধ বার অ্যাসোসিয়েশন ও অবধ বার কাউন্সিলের সভাপতি হন। লক্ষ্মৌতে তিনি যেখানে বাস করতেন তার জীবনকালেই তার নামে ঐ রাস্তার নামকরণ করা হয়। তার উপার্জিত অর্থের একটি বড় অংশ তিনি স্থানীয় জনসাধারণের সেবায় ব্যয় করেন। তার বাড়ী এবং গ্রন্থস্বত্বও তিনি বিভিন্ন প্রতিষ্ঠানে দান করে গেছেন।বাংলা ভাষা সাহিত্যে ও সংগীতের এক অতি পরিচিত নাম অতুল প্রসাদ সেন। তিনি ছিলেন একাধারে কবি, গীতিকার ও গায়ক। বাংলাভাষীদের নিকট অতুল প্রসাদ সেন প্রধানত একজন সঙ্গীতজ্ঞ ও সুরকার হিসেবেই পরিচিত। তাঁর গানগুলি মূলত স্বদেশি সংগীত, ভক্তিগীতি ও প্রেমের গান; এই তিন ধারায় বিভক্ত। তবে তাঁর ব্যক্তি জীবনের বেদনা সকল ধরণের গানেই কম-বেশি প্রভাব ফেলেছে। এজন্য তাঁর অধিকাংশ গানই হয়ে উঠেছে করুণ-রস প্রধান।   আরও পড়ুন... • সংরক্ষাণাগার